गुवाहाटी : जोबथा द्राप्त एन . आर . चिनि फारिलाइआव गोबां बेंगलि राव रायज्लायग्रा मुस्लिम सुबुंफोरनि मुंफोरखौ नुनानै हादोरसानि थागिबि मुस्लिमफोरा सिनायथि गोमालांनायखौ गिनानै संबिजिरनि आयेन बादियै रैखाथि होनांगौ होन्ना दाबि खालामदों । बिसायखथिनि सिगां थागिबि मुस्लिमफोरखौ संबिजिरनि आयेन बादियै रैखाथि होगोन होन्ना बुंनाय बादि आसामनि खुंथायाव थानाय सरकारनि खाथिआव दाबि खालामदों । सा 40 लाखसो आसामनि थागिबि मुस्लिमफोरनि आफाद गरिया - मरिया - देसि जातिय परिसदनि आफादगिरि आझिजुर रहमानआ बुङोदि , खुंथायाव थानाय बि . जे . पि सरकारा बिसायखथिनि मावथांखि बादियै , 2011.2014 आरो 2016 माइथायाव बुंदोंमोनदि - आसामआव थानाय गरिया , मरिया आरो देसि थागिबि मुसलमानफोरखौ चेनसान खालामनानै संबिजिरनि आयेन बादि रैखाथि होगोन । " बे हान्जाया समाय लानानै बुंनाय बाथ्राफोरखौ बावबाय जानांगौ आरो हारिनि थाखाय जेबो welfare Measure लानाय जायाखै " होन्नानै रहमानआ बुंबावो । बावैसो जालांनाय असम गरिया - मरिया दोसि जातिय परिसदनि मेलआव डिस्पुर सरकारखौ थागिबि मुस्लिमफोरखौ आयेन बादि रैखाथि होनांगौ होन्नानै नारसिन्नो थांखि लायो । 
थागिबि मुस्लिम सुबुंफोरा संबिजिरनि रैखाथि दाबि खालामदों